Львов

Львов (укр. Львів) — Украин улсын Львов мужийн засаг захиргааны төв бөгөөд 717 гаруй мянган оршин суугчтай, 13-р зуунд байгуулагдсан хот.

Үндэсний соёл, боловсрол, шинжлэх ухааны төв, томоохон аж үйлдвэрийн төв, түүнчлэн томоохон тээврийн төв бөгөөд энэ хотыг Галичина нутаг буюу Баруун Украины нийслэл гэж нэрлэдэг.

1998 оноос хойш Львов хотын түүхэн төвийг ЮНЕСКО-гийн Дэлхийн өвийн жагсаалтад бүртгэж авсан. 2009 онд Украины соёлын нийслэл цол хүртжээ. Энэ хот нь аялал жуулчлалын болон хөрөнгө оруулалтын сонирхлын үнэлгээгээр үе үе тэргүүлдэг. 2012 онд Европын хөлбөмбөгийн аварга шалгаруулах тэмцээнийг зохион байгуулсан Украины дөрвөн хотын нэг юм. Хотын өдрийг 5-р сарын эхний Бямба гарагт тэмдэглэдэг.

 Нэрийн үүсэл 
Хамгийн түгээмэл таамаглалын дагуу Львов гэх нэрийг Галицкийн Даниил ван өөрийн хүү Левд зориулж нэрлэсэн гэдэг. Львов хот XIII зуунд байгуулагдсан цагаасаа хойш нэр нь хэзээ ч солигдож, өөрчлөгдөж байгаагүй. Хотын нэрийг украин — Львів,  польш — Lwów (Лвув), орос — Львов, герман — Lemberg (Лемберг), еврей — לעמבערג (Лемберг), армени — Լվով (Лвов),  крымын татар хэлээр — İlbav (Ильбав) гэдэг. 

 Хүн ам 
2001 оны хүн амын тооллогоор Львовын хүн ам 758 мянга гаруй хүн байсан бөгөөд 1989 оноос хойш 57 мянга гаруй хүнээр цөөрчээ. 2022 оны байдлаар хүн ам нь 717 273 болсон байна. 

+Хүн амын тоо1989200120142017201920202022816 171↘732 818↗758 400 ↘727 968 ↘724 713↘724 314↘717 273

Львов хот 6 дүүрэгтэй

 Галицький-  монг. Галицкий
 Залізничний-  монг. Төмөр замын
 Личаківський- монг. Личаковын
 Сихівський-  монг. Сиховын
 Франківський-  монг.Франковын
 Шевченківський- монг. Шевченкогийн

 Боловсрол, шинжлэх ухаан 
Львов бол Украины боловсролын хамгийн чухал төвүүдийн нэг юм. Энд 12 их сургууль, 8 академи, олон арван институт байдаг (Нийт Львов хотод 59 дээд боловсролын байгууллага байдаг).

Зураг 

Эшлэл

 Цахим холбоос 

 Хотын захиргааны цахим хуудас (украйнаар)


Ангилал:Львов мужийн суурин
Ангилал:Украин дахь дэлхийн өв
Ангилал:Украины урьдын нийслэл
Ангилал:Европ дахь дэлхийн соёлын өв
Ангилал:Украины их сургуулийн хот